b'\n_START_ARTICLE_\nReligija na Kiribatiju\n_START_PARAGRAPH_\nReligija na Kiribatiju, va\xc5\xbean je dio kiribatskoga dru\xc5\xa1tva._NEWLINE_Prema vladinim statistikama iz 2010., kr\xc5\xa1\xc4\x87anske skupine \xc4\x8dine oko 96\xc2\xa0% stanovni\xc5\xa1tva Kiribatija prema popisu stanovni\xc5\xa1tva, od kojih su ve\xc4\x87ina katolici ili pripadnici unijatnih protestanskih skupina. Osobe bez vjerske pripadnosti \xc4\x8dine oko 0,05\xc2\xa0% stanovni\xc5\xa1tva. Pripadnici Katoli\xc4\x8dke Crkve koncentrirani su na sjevernim otocima, a protestanti su ve\xc4\x87ina na ju\xc5\xbenim otocima._NEWLINE_Misionari su doveli kr\xc5\xa1\xc4\x87anstvo na ovo podru\xc4\x8dje sredinom 19. stolje\xc4\x87a. Oni su nastavili sa svojom djelatno\xc5\xa1\xc4\x87u i djeluju slobodno. Ustav jam\xc4\x8di slobodu vjeroispovjesti, a Vlada op\xc4\x87enito po\xc5\xa1tuje to pravo. Dru\xc5\xa1tvene zloporabe ili diskriminacije na osnovi vjerskoga uvjerenja ili prakse dogo\xc4\x91aju se, ali su relativno rijetke.'